
Клас: 10ти 
Учениците представят по креативен начин синтезирана биографична информация за филантропи и дарители. Урокът е част от цялостната тема за идентифициране и запознаване с дейността на филантропи от миналото и съвремието. Конкретният продукт от този урок е портрет на избрани дарители в мерена или немерена реч.

Продължителност: Едно занятие от 40 мин.

Цел:
Учениците да развият умения за изготвяне на литературен портрет на избран от тях дарител.

Очаквани резултати:
Учениците пишат стихове в мерена или немерена реч за представяне дейността на дарители.

Материали: 
· Насоки за писане на литературен портрет в стихове (Приложение № 1)

Предварителна подготовка: Подготовка на учителя
· Подгответе примерен литературен портрет - за себе си или за някого, когото учениците познават, използвайки Приложение № 1.

Предишни уроци по темата:
Уроци за 10ти клас: „Уважаеми филантропи, ...”, „Представяме ви …“

Примерен сценарий на урока: 
Насочващи дейности
1. Напишете на дъската „литературен портрет“. Помолете учениците да помислят какво според тях би трябвало да съдържа подобна творба като работят по двойки за около минута-две. Обсъдете с класа.
2. Раздайте на учениците „Насоки за писане на литературен портрет“ (Приложение № 1). Напишете на дъската подготвения от вас портрет (за вас или за някого, когото учениците познават). Помолете всеки ученик да напише литературен портрет за себе си. Нека няколко доброволци да прочетат творбите си пред класа.
3. Всеки ученик следва да си избере филантроп, на базата на представената в предишните два урока информация и презентации, за когото да напише литературен портрет. Определете време за изпълнение на задачата.
Нека желаещите да прочетат стихотворенията си пред класа.

Първи стих: ............................ (малкото име на филантропа)
Втори стих: .........................., ................................., ...................................., ................................
                                                            (4 прилагателни, които го описват)
Трети стих: Брат/сестра, син/дъщеря, събрат, приятел на ........................................................ 
Четвърти стих: Ценящ/Ценил .........................., .................................., .....................................,  
                                                            (три неща; хора или идеи)
Пети стих: Изпитващ/Изпитвал .........................., .................................., ..................................,
                                                            (три неща)
Шести стих: Заплашван от/Обичан от ........................., ................................, ..........................., 
                                                            (три неща/хора) 
Седми стих: Който би искал да види / който приживе би искал да види 
................................................, ................................................., ......................................................, 
                                                            (три неща)
Осми стих: Живеещ/живял в ............................ (град/област/държава/континент) 
Девети стих: ............................ (фамилното име на филантропа)
Ето един пример:
Нелсън
Интелигентен, упорит, търпелив, харизматичен
Събрат на борците за свобода по цял свят
Ценил учението, равенството, свободата, мира,
[bookmark: _GoBack]Изпитвал гордост, тъга, радост, чувство за лично достойнство
Заплашван от затвор, размирици и несправедливост
Който приживе би искал да види в света мир, разбирателство и хармония
Живял в ЮАР
Мандела
[image: ]Български дарителски форум		„Научи се да даряваш“
		Програма за дарителство в училище
[image: ]Български дарителски форум		„Научи се да даряваш“
		Програма за дарителство в училище
image1.png




image2.jpeg




